Jeg sad lige ieftermiddag og kiggede ud på de store flotte træer i haven. Sikke smukt det er med alle de orange, gule, grønne, røde og brune farver.  Hvis bare det vil lade vær med at blæse og det ikke regner hele tiden, ja så er efteråret en smuk tid. Det er hyggeligt med sterinlys tændt, og indendørs hygge. Jo, jeg kan godt mærke at november er lige om hjørnet.
Vi gik en tur i skoven i lørdags, hele familien, fik taget 126 billeder af den skønne natur og familin der nød den flotte efterårsdag  - Det var så herligt og hold OP hvor havde jeg bare de vildeste ride-abstinenser der! Vejret var lige til en flot tur i skoven derhjemme, men nej  Og så fik jeg fri her kl. 17 i dag og blev deprimeret, - det var mørkt da jeg tog afsted og mørkt da jeg kom hjem! Var dog vildt  Efteråret er flot, - men det har også mange trælse sider. - Mørket, ingen varmt vand hos min mor, regnvejr og mudder og blæst, øv! Men, skidt, så må man nyde de gode ting ved efteråret ekstra meget! Og nu vil jeg ligge alle mine efterårsbilleder ind på computeren! 
..om jeg kan mærke det??? elsker efterår, det er min yndlingsårstid... nu er jeg også lidt af en naturfreak.. men ved ikke noget bedre, end en ridetur i en skov, hvor bladene daler ned omkring en... 
Både det gode og det mindre gode. Det gode er at cykle igennem skovens smukke farver hver dag.  Det gode er pakke sig sammen foran pejsens knitrende ild og hygge.  Det dårlige er at save brændet INDEN man kan hygge.  Det dårlige er at cykle ind til byen i regn og blæst. Man må tage det sure med det søde. 
Picardo og jeg red vores første tur i skoven i søndags, og når vejret arter sig som det gjorde der er det PERFEKT!  Når det så pludselig er efterår som idag, med heldags regn, blæst og kulde er det ikke meget værd ... Louise.
vinterdepressionen kommer tættere og tættere på  men sikke nogle skønne rideturer vi har haft i den sidste tid, desværrer er det idag sidste undervisningsdag øv, så er der vinterpause her, da vi kun har udebane.
jeg kan mærke det, men husker lige at tage termo ridebukserne på inden man hopper på cyklen op til hyppen, hypperne bliver til små bamser, især min lille pony der er så kuldskær at han sætter 10 -15 cm pels uden at overdrive,,
Dejlig beskrivelse, sidder her og bliver i godt humør af den  Jeg elsker alle vores 4 årstider, syntes vi er meget priviligeret Foråret med alle dens dufte, og alt pibler frem i haven. Træer og buske begynder at få farve, fuglene synger, og begynder snart at få travlt, med at finde redematrieale. Sommer med den dejlige duft af blomster, og nyslået græs, og på de gode dage, den varme luft der omkrænser ens legme. Hygge i haven med bøffer på grillen og salat på bordet. Sidde om et tændt bål med et tæppe omkring sig, til langt ud på aftenen. Efteråret med de dejlige farvenyancer på træer og buske, den friske luft der kommer en imøde, så snart man træder ud af døren, fasanerne der spurter hen over markerne, og larmer på deres sædvanlige måde, der kan få hesten til at standse for en stund, når man er ude og ride, hvad var dog det for en larm? Vinteren med de kolde dage, hvor man egentlig bare har lyst til at sidde inde med varm cacao foran brændeovnen, men syntes alligevel det er fristende, at bevæge sig ud i kulden med varmt tøj på, og gud hvor er det dejligt, kulden der bider i kinderne, man bliver så dejlig frisk. Se på hestene der går ude på markerne, med den varme ånde der omkrænser dem. Kan fornemme, de glæder sig til at komme ind i deres varme stald, hvor der venter hø og gulerødder. Åh hvor hvor er det dejligt, at komme ind, når kulden har bidt en i næsen, starinlysene er tændt, der er ild i brændeovnen, det er dejligt, det er det der gør, at man kan mærke, man lever 
Af efterår, også efterår. Skovens farver er ubeskrivelige og at være rytter på denne tid er en glæde som jeg altid sætter pris på. En gl. dame fortalte mig for mange mange år siden, at hvis man kunne fange et blad der dalede ned fra et træ, så havde man fanget en bid af lykken  I søndags fangede jeg, fra Smukke Gangers ryg uden besvær, 7 blade, jeg har gemt dem og har nu 7 store bidder af lykken  Håber på en kold vinter, med høj blå himmel, bare sådan -1til-3
... kan jeg mærke at det er kommet. Den bedste tid på året. Der er ikke noget flottere, end en tur igenne skoven på denne årstid. Jeg nyder kulden. Jeg er mere til kulde end sol. Elsker intet mere, end en dag med frost og skyfri himmel. Så er jeg solgt. Regn og blæst er dog ikke min stærke kop te. Jo, hvis jeg sidder indefor, så må det ruske og regne alt hvad det orker. Er der noget bedre end at høre regnen mod ruden. Men er jeg udenfor, så må det meget gerne være tørvejr, og uden alt for meget vislen i træerne.
JA og det er SKØNT. Jeg elsker denne årstid. Men nu er jeg også en af de få mennesker der nyder mørket og kulden. Det er så smukt udenfor. Katrine